**แบบรายงานการตรวจราชการและนิเทศงานกรณีปกติ รอบที่ 1 ปีงบประมาณ พ.ศ. 2562**

**เขตสุขภาพที่ 1 จังหวัดแพร่ ระหว่างวันที่ 27-28 กุมภาพันธ์ 2562 และวันที่ 1 มีนาคม 2562**

**คณะที่ 3 การพัฒนาระบบบริหารจัดการ เพื่อสนับสนุนการจัดบริการสุขภาพ**

**ประเด็น** ระบบธรรมาภิบาล

**KPI : 35) ระดับความสำเร็จของหน่วยงานสังกัด สป. มีระบบการตรวจสอบภายใน ควบคุมภายใน และการบริหารความเสี่ยงระดับจังหวัด**

* **สถานการณ์**

**1) ระบบการตรวจสอบภายใน**

จากหนังสือสำนักงานปลัดกระทรวงสาธารณสุข ที่ สธ0214/ว3856 ลว.11 ธค.2561 เรื่อง ขอส่งสำเนาคำสั่งแต่งตั้งคณะกรรมการตรวจสอบภายในภาคีเครือข่ายระดับจังหวัด หน่วยงานในสังกัดสำนักงานปลัดกระทรวงสาธารณสุข และแจ้งกำหนดการและรายละเอียดการดำเนินงานตรวจสอบภายใน ประจำปีงบประมาณ พ.ศ.2562 ตาคำสั่งสำนักงานปลัดกระทรวงสาธารณสุขที่ 4247/2561 ลงวันที่ 7 ธันวาคม 2561 เรื่องแต่งตั้งคณะกรรมการตรวจสอบภายในภาคีเครือข่ายระดับจังหวัด หน่วยงานในสังกัดสำนักงานปลัดกระทรวงสาธารณสุข และสำนักงานสาธารณสุขจังหวัดแพร่ได้ออกคำสั่งแต่งตั้งคณะกรรมการตรวจสอบภายในภาคีเครือข่าย สำนักงานสาธารณสุขจังหวัดแพร่ ที่ 158/2561 ลงวันที่ 20 ธันวาคม 2561 โดยสำนักงานสาธารณสุขจังหวัดแพร่ เวียนนำส่งคณะกรรมการฯ ที่เกี่ยวข้อง แล้วตามหนังสือสำนักงานสาธารณสุขจังหวัดแพร่ ที่ พร 0032.001/ว2829 ลงวันที่ 21 ธันวาคม 2561

**2) การควบคุมภายในและบริหารความเสี่ยง**

กลุ่มงานบริหารทั่วไป สำนักงานสาธารณสุขจังหวัดแพร่ ได้ดำเนินการจัดส่งหนังสือกระทรวงการคลังที่ กค.0409.3/ว104 ลงวันที่ 5 ตุลาคม 2561 กระทรวงการคลังได้กำหนดมาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ. 2561 และส่งกระบวนการทำงาน (Flow Chart) ของกลุ่มตรวจสอบภายในระดับกระทรวง เพื่อเป็นแนวทางในการดำเนินการจัดวางระบบควบคุมภายในให้เป็นทิศทางเดียวกัน เพื่อการดำเนินการควบคุมภายในของหน่วยงานให้เกิดประสิทธิภาพ ประสิทธิผล บรรลุวัตถุประสงค์ทีกำหนด ตามหนังงสือสำนักงานปลัดกระทรวงสาธารณสุขที่ พร 0032.001/ว2656 ลงวันที่ 29 พฤศจิกายน 2561 และสำนักงานสาธารณสุขจังหวัดแพร่ได้แต่งตั้งคณะกรรมการควบคุมภายใน ประจำปีงบประมาณ 2562 ตามคำสั่งสำนักงานสาธารณสุขจังหวัดแพร่ ที่ 02/2562 ลงวันที่ 8 มกราคม 2562 เรื่อง แต่งตั้งคณะกรรมการควบคุมภายใน สำนักงานสาธารณสุขจังหวัดแพร่ ประจำปีงบประมาณ 2562

* **การดำเนินงาน/ผลการดำเนินงานตามมาตรการสำคัญ**

สำนักงานสาธารณสุขจังหวัดแพร่ ดำเนินการระบบการตรวจสอบภายใน ตามมาตรการ ดังนี้

1. สำนักงานสาธารณสุขจังหวัดแพร่ นำส่งแผนการตรวจสอบภายในปี 2562 ต่อกลุ่มตรวจสอบภายใน สำนักงานปลัดกระทรวงสาธารณสุข แล้วตามหนังสือสำนักงานสาธารณสุขจังหวัดแพร่ พร0032.001/7526 ลงวันที่ 21 ธันวาคม 2561 หน่วยรับตรวจโรงพยาบาลทั่วไป โรงพยาบาลชุมชน 8 แห่ง สำนักงานสาธารณสุขอำเภอ จำนวน 8 แห่ง โรงพยาบาลส่งเสริมสุขภาพตำบลร้อยละ 10 ที่สังกัดสำนักงานสาธารณสุขจังหวัดแพร่ ส่วนคณะกรรมการตรวจสอบภายในระดับอำเภอจะออกตรวจสอบภายในโรงพยาลส่งเสริมสุขภาพประจำตำบลในสังกัดในอำเภอนั้นๆ 100 %
2. มีหนังสือแจ้งแนวทางดำเนินการประเมินระบบการควบคุมภายในด้วยระบบอิเล็กทรอนิกส์ : EIA และการประเมินตามแนวทางการตรวจสอบงบการเงิน ให้กับ โรงพยาบาลแพร่ และ โรงพยาบาลชุมชนทุกแห่ง แล้วตามหนังสือสำนักงานสาธารณสุขจังหวัดแพร่ ที่ พร 0032.001/ว2759 ลงวันที่ 14 ธันวาคม 2561 และส่งรหัสการเข้าโปรแกรมการตรวจสอบภายใน ระบบอัตโนมัติ 5 มิติ ตามหนังสือสำนักงานสาธารณสุขจังหวัดแพร่ ที่ พร 0032.001/ว2760 ลงวันที่ 14 ธันวาคม 2561 โดยดำเนินการตามแนวทางการตรวจราชการกระทรวงสาธารณสุข ประจำปีงบประมาณ พ.ศ.2562 ดังนี้.-

2.1 ให้โรงพยาบาลทุกแห่งจัดทำคำสั่งแต่งตั้งคณะกรรมการ/คณะทำงานประเมินระบบควบคุมภายใน 5 มิติ

2.2 ให้ทุกแห่งดำเนินการประเมินระบบการควบคุมภายในด้วยระบบอิเล็กทรอนิกส์ (Electronics Internal Audit : EIA) ตามหนังสือสำนักงานปลัดกระทรวงสาธารณสุข ที่ สธ 0214/ว3903 ลงวันที่ 17 ธันวาคม 2561

2.3 ให้โรงพยาบาลทุกแห่งดำเนินการประเมินตามแนวทางการตรวจสอบงบการเงิน โดยสามารถดาวน์โหลดเอกสารต่าง ๆ ที่เกี่ยวข้องได้จากเว๊ปไซต์กลุ่มตรวจสอบภายใน สำนักงานปลัดกระทรวงสาธารณสุข https://iad.moph.go.th/main/ และให้ทุกหน่วยบริการจัดเตรียมเอกสารตามหัวข้อในแบบประเมินพร้อมแบบประเมินและส่งแบบประเมินให้สำนักงานสาธารณสุขจังหวัดแพร่ เพื่อรอรับการประเมินจากผู้ตรวจสอบภายใน ทั้งนี้สำนักงานสาธารณสุขจังหวัดแพร่ ได้จัดทำโครงการลงพื้นที่เพื่อดำเนินการตรวจสอบภายในตามแนวทางการตรวจราชการกระทรวงสาธารณสุข ในไตรมาสที่ 2 ปีงบประมาณ 2562 เพื่อเตรียมความพร้อมในการรับการประเมินตามแนวทางการตรวจสอบงบการเงิน

2.4 ให้โรงพยาบาลทุกแห่งดำเนินการตามตัวชี้วัดการตรวจราชการและนิเทศงานประจำปี พ.ศ. 2562 แต่งตั้งคณะกรรมการ/คณะทำงานประเมินระบบควบคุมภายใน 5 มิติ และข้อมูลผู้ใช้งานในระบบ และดำเนินการประเมินระบบควบคุมภายใน 5 มิติ ในระบบภายในวันที่ 31 มีนาคม 2562 ตามหนังสือสำนักงานสาธารณสุขจังหวัดแพร่ ที่ พร 0032.001/ว173 ลงวันที่ 17 มกราคม 2562

* **สรุปประเด็นสำคัญที่เป็นความเสี่ยงต่อการทำให้การขับเคลื่อนนโยบายหรือการดำเนินงานไม่ประสบความสำเร็จ (Key Risk Area/Key Risk Factor) ซึ่งได้จากการวินิจฉัย ประมวล วิเคราะห์ สังเคราะห์ จากการติดตาม**

**ไม่มี** ผู้รับผิดชอบหลักในตำแหน่ง “ตรวจสอบภายใน”

* **ปัญหา อุปสรรค และข้อเสนอแนะ**

|  |  |  |
| --- | --- | --- |
| **ปัญหา/อุปสรรค/ปัจจัยที่ทำให้การดำเนินงานไม่บรรลุวัตถุประสงค์** | **ข้อเสนอแนะที่ให้ต่อหน่วยรับตรวจ** | **สิ่งที่ผู้ทำหน้าที่ตรวจราชการรับไปประสานหรือดำเนินการต่อ** |
| 1.ขาดการสื่อสารความเข้าใจระหว่างผู้ปฏิบัติงานโดยวิธีการตรวจสอบภายในอิเล็กทรอนิกส์ ผู้ตรวจสอบภายใน ผู้บริหาร | 1.ให้ความรู้ ประชุม ติดตามการปรับปรุงแก้ไขพัฒนาระบบงาน เสริมสร้างความเข้าใจระหว่างกัน | 1. จัดอบรม ให้ความรู้   การดำเนินการประเมินระบบการควบคุมภายในด้วยระบบอิเล็กทรอนิกส์ (Electronics Internal Audit : EIA) |

* **ข้อเสนอแนะต่อนโยบาย/ต่อส่วนกลาง/ต่อผู้บริหาร/ต่อระเบียบ กฎหมาย**
* ผู้บริหารควรให้ความสำคัญต่องานตรวจสอบภายใน ซึ่งเป็นข้อมูลเตือนภัยเกี่ยวกับการปฏิบัติงานตาม

กฎ ระเบียบ ข้อบังคับ

ผู้รายงาน นายวทัญญู การินไชย

ตำแหน่งนายช่างเทคนิคชำนาญงาน

โทรศัพท์ : 08 9855 1585

E-mail : [yoo-25@hotmail.com](mailto:yoo-25@hotmail.com)